**Zmluva o dielo**

**uzatvorená v zmysle § 536 a nasl. zákona č. 513/1991 Zb. Obchodný zákonník**

**v znení neskorších predpisov**

**Zmluvné strany:**

Obchodné meno: Mesto Spišská Belá

Sídlo: Petzvalova 272/18, 059 01 Spišská Belá

Štatutárny zástupca: Jozef Kuna, primátor

IČO: 00326518

DIČ: 2020674953

IČ DPH: neplatca

Bankové spojenie:

IBAN:

(ďalej v texte aj ako „objednávateľ“)

a

Obchodné meno:

Sídlo:

Štatutárny zástupca:

IČO:

DIČ:

IČ DPH:

Bankové spojenie

IBAN:

(ďalej v texte aj ako „zhotoviteľ“)

**Čl. 1. Východiskové údaje**

**Názov stavby:** Komunitná záhrada v meste Spišská Belá – I. etapa

**Investor stavby:** Mesto Spišská Belá

**Miesto stavby:** Mesto Spišská Belá, parcely v zmysle PD v katastrálnom území Spišská Belá

**Zákazka** Zákazka s nízkou hodnotou podľa §117 zákona č. 343/2015 Z.z. o verejnom obstarávaní

**Financovanie:** Granty EHP / Nórske granty, ŠR v rámci projektu „SpoluBližšie (LDI01003)“

**Čl. 2. Predmet plnenia**

* 1. Zhotoviteľ sa zaväzuje vyhotoviť dielo: „**Komunitná záhrada v meste Spišská Belá – I. etapa**" v rozsahu oceneného výkazu výmer, ktorý tvorí Prílohu č. 1 k tejto zmluve, ďalej len „dielo" v súčinnosti so subdodávateľmi uvedenými v Prílohe č. 2 tejto zmluvy a odovzdať ho objednávateľovi v mieste stavby podľa ČI. 1 tejto zmluvy. Objednávateľ sa zaväzuje dielo prevziať a zaplatiť dohodnutú cenu. Taktiež sa zaväzuje poskytnúť zhotoviteľovi potrebnú súčinnosť pri realizácii diela.
  2. Zhotoviteľ sa zaväzuje používať výhradne také stavebné materiály, výrobky, konštrukcie a zariadenia, ktoré sú v súlade s projektovou dokumentáciou, a ktoré majú vlastnosti určené platnými STN, spĺňajú aj požiadavky na mechanickú pevnosť a stabilitu, požiarnu bezpečnosť, hygienické požiadavky, ochranu života, zdravia a životného prostredia, bezpečnosť pri užívaní, ochrana proti hluku, úsporu energie, aby boli po celú dobu životnosti spôsobilé na užívanie na účel, na ktorý je určené. Zhotoviteľ ručí za to, že zabudované materiály, dodávky a zariadenia sú nové, prvej akosti, homologizované pre Slovenskú republiku a vyhovujú platným predpisom a technickým normám.
  3. Odovzdaniu diela budú predchádzať kvalitatívno-technické kontroly zo strany objednávateľa podľa dohodnutého vecného rozsahu a čiastkových termínov. Zhotoviteľ je povinný umožniť vykonanie kontroly realizácie diela zástupcom investora, príslušným kontrolným orgánom, autorskému dozoru, štátnemu dozoru. Pri skúškach a pri prácach, ktoré majú byť zakryté alebo neprístupné je zhotoviteľ povinný aspoň 3 pracovné dni vopred písomne vyzvať objednávateľa na účasť pri ich realizácii.
  4. Dielo bude pred odovzdaním objednávateľovi riadne dokončené, vrátane vykonania skúšok a revízií preukazujúcich kvalitu, funkčnosť a dodržanie parametrov dohodnutých v tejto zmluve a predpísaných projektom stavby pre realizáciu, ak sa vyžadujú.
  5. Zhotoviteľ ako aj jeho subdodávatelia potvrdzuje, že disponuje takými odbornými znalosťami a kapacitami, ktoré sú k zhotoveniu predmetného diela potrebné, najmä:

1. Zhotoviteľ ručí za to, že osoba, resp. osoby pracujúce na diele v jeho mene preukázateľne majú počas výkonu týchto prác požadovanú zdravotnú spôsobilosť, ak sa vyžaduje právnymi predpismi (napr. pravidelne vykonávané lekárske prehliadky), pri práci riadne používajú osobné ochranné pracovné prostriedky a dodržiavajú zákaz požívania alkoholických nápojov, omamných látok a psychotropných látok a zákaz fajčenia. Zhotoviteľ je povinný dodržiavanie týchto povinností u svojich zamestnancov priebežne kontrolovať. Taktiež je povinný najneskôr v deň nástupu na výkon prác na diele informovať svojich zamestnancov, že sú povinní podrobiť sa kontrole na požitie alkoholu, omamných látok alebo psychotropných látok, a to aj v prípade, ak by túto kontrolu vykonával poverený zástupca objednávateľa (viď. 2.6).
2. Zhotoviteľ zodpovedá za dodržiavanie predpisov na úseku bezpečnosti a ochrany zdravia pri práci ako aj predpisov, na úseku protipožiarnej ochrany jeho zamestnancami vyslanými na výkon práce na realizácii diela podľa tejto zmluvy. Splnením uvedených povinností nie sú dotknuté ostatné povinnosti zhotoviteľa na úseku bezpečnosti a ochrany zdravia pri práci a požiarnej ochrany vo vzťahu k jeho zamestnancom pracujúcim na diele. Zhotoviteľ v celom rozsahu zodpovedá za vytvorenie podmienok určených právnymi a ostatnými predpismi o bezpečnosti a ochrane zdravia pri práci voči svojim zamestnancom na stavenisku, vrátane zaškolenia ako aj reálneho zabezpečenia bezpečného správania sa zamestnancov. Je povinný určiť osobu zodpovednú za úsek BOZP, s ktorou môže objednávateľ riešiť túto problematiku. Túto osobu, t. j. jej meno priezvisko, telefonický kontakt, prípadne aj fax a E-mail sa zaväzuje oznámiť objednávateľovi písomne, najneskôr v deň nástupu na realizáciu diela podľa tejto zmluvy. Zhotoviteľ v plnom rozsahu zodpovedá aj za dodržiavanie právnych a ostatných predpisov upravujúcich povinnosti zamestnávateľa voči svojim zamestnancom, ktoré sú platné na úseku požiarnej ochrany. V prípade, že sú na stavenisku/montážnom pracovisku súčasne viacerí subdodávatelia, zodpovedá za úsek BOZP a požiarnej ochrany každý z nich samostatne za svojich zamestnancov a za svoj pracovný priestor (časť staveniska), vymedzený po dohode s objednávateľom. Tento priestor je každý z nich povinný udržiavať v riadnom stave od nástupu až do ukončenia a odovzdania diela.
3. Zhotoviteľ počas zhotovovania diela zabezpečí na stavenisku zodpovedného zástupcu, ktorým je stavbyvedúci pre pozemné stavby: ......................................................
   1. Ak objednávateľ v rámci kontroly realizácie diela požiada zamestnanca zhotoviteľa o podrobenie sa skúške na požitie alkoholu, psychotropných alebo omamných látok, tento je povinný sa tomu podrobiť. Ak sa podrobil, pričom výsledok bol pozitívny, je objednávateľ oprávnený žiadať od zhotoviteľa, aby takúto osobu ihneď vykázal z pracoviska.
   2. Zhotoviteľ počas realizácie diela je povinný viesť stavebný denník a sprístupniť ho objednávateľovi na nahliadnutie a zapisovanie dôležitých záznamov týkajúcich sa priebehu diela v rámci kontroly prác na diele.

**Čl. 3. Čas plnenie diela**

* 1. **Zhotoviteľ sa zaväzuje odovzdať objednávateľovi dielo zhotovené v rozsahu a kvalite vymedzenej v čl.2 tejto zmluvy v termíne do 6 týždňov od prevzatia staveniska. Práce musia začaté najneskôr do 04/2023 a ukončené najneskôr do 06/2023.**
  2. Objednávateľ si vyhradzuje právo odovzdať stavenisko až po kontrole dokumentácie verejného obstarávania v zmysle pravidiel správcu programu. Odovzdanie bude realizované osobitným zápisom. Zhotoviteľ sa zaväzuje stavenisko prevziať do 5 pracovných dní odo dňa doručenia výzvy od objednávateľa.
  3. Zhotoviteľ splní svoju povinnosť zhotoviť dielo jeho riadnym ukončením vrátane odstránenia vád a nedorobkov a odovzdaním diela objednávateľovi. Za odovzdanie a zhotovenie diela sa považuje deň, kedy bol obojstranne podpísaný zápis o odovzdaní a prevzatí diela.
  4. Za objednávateľa zápis o odovzdaní a prevzatí diela podpisuje štatutár alebo štatutárom poverený zástupca objednávateľa.Zhotoviteľ je povinný pri odovzdaní diela odviesť, resp. vypratať svoje stroje, výrobné zariadenia, zvyšný materiál na stavenisku (montážnom pracovisku) tak, aby mohol objednávateľ dielo riadne prevziať a užívať. Stavenisko (montážne pracovisko) je zhotoviteľ povinný úplne vypratať a upraviť do 5 pracovných dní odo dňa odovzdania a prevzatia diela. Veci, ktoré potrebuje na odstránenie prípadných vád a nedorobkov, ak by sa vyskytli a boli uvedené v zápise o odovzdaní a prevzatí diela budú uložené na mieste, ktoré na to bude určené po dohode s objednávateľom.
  5. Ak Zhotoviteľ pripraví dielo alebo jeho dohodnutú časť na odovzdanie pred dohodnutým termínom, objednávateľ sa zaväzuje dielo prevziať aj v skoršom termíne ponúkanom zhotoviteľom.
  6. Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.
  7. Zhotoviteľ je povinný ihneď písomne oboznámiť objednávateľa o vzniku prekážky, ktorá bráni alebo sťažuje zhotovenie diela *s* dôsledkom hroziaceho omeškania postupových termínov.
  8. V prípade nepredvídateľných okolností, akými sú predovšetkým živelné katastrofy a nepriazeň počasia (vytrvalý dážď, sneh alebo iné meteorologické obtiaže), môže zhotoviteľ prerušiť práce s tým, že ich bude realizovať hneď ako to bude možné; lehota počas prerušenia prác neplynie. Prerušenie prác z uvedených dôvodov musí mať zhotoviteľ písomne odsúhlasené štatutárom objednávateľa alebo poverenou osobou.

**Čl. 4. Cena diela**

* 1. Cena za zhotovenie predmetu zákazky v rozsahu podľa čl. 2. tejto zmluvy vyjadruje cenovú úroveň v čase predloženia návrhu zmluvy a je stanovená dohodou zmluvných strán v súlade so zák. č. 18/1996 Z. z. o cenách, vyhláškou č. 87/1996 Z. z. a je doložená zhotoviteľom oceneným výkazom výmer na základe predloženej cenovej ponuky zo dňa ................. v súťaži podľa čl. I tejto zmluvy. Tento zhotoviteľom ocenený výkaz výmer tvorí prílohu č. 1 k tejto zmluve.
  2. Cena za zhotovenie celého diela podľa čl. 1. je:

cena spolu bez DPH za všetky práce a dodávky ...................................... EUR

hodnota DPH 20 % ...................................... EUR

**cena celkom vrátane DPH** .....................................**. EUR**

Cena diela je stanovená na základe platnej sadzby DPH v čase uzavretia zmluvy o dielo. V prípade zmeny sadzby DPH v priebehu realizácie diela podľa tejto zmluvy bude táto daň fakturovaná vždy podľa zákonov a účtovných predpisov, platných v čase uskutočnenia zdaniteľného plnenia.

* 1. Kvalitatívne a dodacie podmienky, za ktorých platí dohodnutá cena, sú vymedzené:
     1. rozsahom a obsahom výkazu výmer;
     2. slovenskými technickými normami a jednotlivými ustanoveniami tejto zmluvy;
     3. zákonom č. 133/2013 Z.z. o stavebných výrobkoch v neskoršom znení.
  2. Zhotoviteľ sa zaväzuje, že cena predmetu plnenia je cenou maximálnou v zmysle rozpočtu výkazu výmer podľa prílohy č. 1 tejto zmluvy.
  3. Cena diela obsahuje všetky súvisiace náklady zhotoviteľa na úplnú realizáciu a sfunkčnenie predmetu diela vrátane: dopravy, montáže a úprav, stráženia, vybudovania, prevádzky, údržby a vypratania zariadenia staveniska, odvozu stavebných a iných odpadov, ktoré vzniknú činnosťou pri realizácii diela, vedľajších rozpočtových nákladov, technickej dokumentácie pre kolaudačné konanie (doklady o vykonaných skúškach konštrukcii, osvedčení o výrobkoch, revíznych správ, tlakových a funkčných skúšok a pod.), dodávky a montáže so všetkými povrchovými úpravami, PD skutočného vyhotovenia stavby, odskúšania a pod.
  4. Nepredpokladané práce, resp. naviac objednávateľom požadované práce a dodávky, ktoré nebolo možné predpokladať pri zadaní zákazky a nie sú obsiahnuté v prílohe č. 1 tejto zmluvy a neboli ani súčasťou projektovej dokumentácie, budú ocenené zhotoviteľom štandardnými trhovými cenami a budú predmetom prípadného dodatku k tejto zmluve.

**Čl. 5. Platobné podmienky**

* 1. Dielo bude fakturované jedenkrát a to po jeho riadnom dokončení. Právo vystaviť konečnú faktúru vzniká zhotoviteľovi dňom podpísania protokolu o odovzdaní a prevzatí diela ako celku.
  2. Faktúra musí mať náležitosti účtovného a daňového dokladu v súlade s úst. § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov, identifikačné údaje strán v súlade s § 3a Obchodného zákonníka, číslo zmluvy, názov stavby a názov projektu z ktorého je stavba financovaná, a ktorý je uvedený aj v čl. 1 tejto zmluvy. Jej prílohou musí byť súpis prác a dodávok odsúhlasený povereným zástupcom objednávateľa a všetky dodacie listy resp. vyhlásenia o zhode pri použitých materiáloch, certifikáty či ďalšia dokumentácia, ktorú zhotoviteľ neodovzdal objednávateľovi skôr.
  3. Lehota splatnosti faktúry je 30 kalendárnych dní odo dňa doručenia vystavenej faktúry objednávateľovi. Pri sankčnej faktúre je splatnosť 15 kalendárnych dní od jej doručenia.
  4. V prípade, že platobný doklad nebude obsahovať požadované náležitosti alebo niektorý z údajov bude nesprávne uvedený alebo nebude obsahovať požadovanú prílohu, objednávateľ ho bez meškania vráti zhotoviteľovi na doplnenie, resp. prepracovanie, pričom zhotoviteľ je povinný na opravenej faktúre uviesť novú lehotu splatnosti podľa tohto článku. Počas doby od vrátenia faktúry po doručenie jej opraveného vyhotovenia objednávateľ nie je v omeškaní.
  5. Na realizáciu diela nebudú zo strany objednávateľa poskytované preddavky.
  6. Zhotoviteľ berie na vedomie a súhlasí s tým, že táto zmluva sa uzatvára v rámci projektu SpoluBližšie financovaného Nórskeho finančného mechanizmu, spolufinancovaný zo štátneho rozpočtu SR (program Miestny rozvoj a inklúzia, kód projektu LDI01003).

**Čl. 6.Vykonanie diela**

* 1. Objednávateľ je povinný odovzdať stavenisko tak, aby zhotoviteľ mohol na ňom začať práce v súlade *s* projektom a s podmienkami zmluvy. Súčasne s odovzdaním staveniska odovzdá objednávateľ zhotoviteľovi aj všetky stavebné povolenia. Objednávateľ oznámi zhotoviteľovi osobu stavebného dozoru najneskôr vo Výzve na prevzatie staveniska vo výnimočnom prípade ku dňu prevzatia staveniska.
  2. Zhotoviteľ je povinný konzultovať s objednávateľom výber materiálov a zariadení, ktoré majú byť zabudované na stavbe a nie sú jednoznačne určené. Takisto je zhotoviteľ povinný pri výbere dodávok, materiálov, povrchov, farieb a pod. postupovať pri realizácií v súčinnosti so štatutárnym zástupcom objednávateľa alebo s povereným zástupcom objednávateľa.
  3. Povolenie na dočasné užívanie verejných a iných plôch a na rozkopávky obstará a poplatky za ne znáša zhotoviteľ. Poplatky a prípadné pokuty za dlhší čas ako dohodnutý čas užívania uhrádza zhotoviteľ objednávateľovi za dobu, po ktorú je v omeškaní. Ak zhotoviteľ verejné alebo iné plochy, ktoré využíva a rozkopávky realizuje na miestach, ktoré sú v nájme alebo užívaní právnickej osoby zriadenej objednávateľom, tieto poplatky alebo prípadné pokuty uhradí tejto právnickej osobe.
  4. Stroje, zariadenia a materiály vo vlastníctve zhotoviteľa, ktoré zostali po likvidácií zariadenia staveniska sú majetkom zhotoviteľa. Tieto je zhotoviteľ povinný odstrániť v termíne do 5 dní od odovzdania diela. V prípade, že nebude zo strany zhotoviteľa tento termín dodržaný môže objednávateľ začať fakturovať zhotoviteľovi čiastku 15 €/m2 zabratej plochy za 1 deň. Zároveň je objednávateľ povinný písomne vyzvať zhotoviteľa na odstránenie jeho majetku. Ak ani po opakovanej výzve zhotoviteľ nevyprace dotknutý majetok, môže objednávateľ tento zlikvidovať, pričom náklady spojené s likvidáciou bude fakturovať zhotoviteľovi.
  5. Zhotoviteľ zabezpečí na svoje náklady dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladov alebo od subdodávateľov na stavenisko.
  6. Zhotoviteľ zabezpečí na svoje náklady stráženie objektu. Na stavenisko môže vstupovať iba objednávateľ, ním poverení pracovníci objednávateľa, alebo osoby, ktoré títo poverení pracovníci doprevádzajú.:
* štatutárny zástupca objednávateľa a osoba zodpovedná za investičnú výstavbu
* stavebný dozor
* autorský dozor
* ostatní poverení pracovníci objednávateľa

Okrem takto vyšpecifikovaných osôb, po oznámení štatutárnemu zástupcovi objednávateľa môže na stavenisko vstupovať osoba vykonávajúca štátny stavebný dohľad.

* 1. Zhotoviteľ' zodpovedá za bezpečnosť a ochranu zdravia vlastných pracovníkov, ako aj všetkých oprávnených osôb, ktoré vstúpili na stavbu.
  2. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti. Ak tieto odpady neodstráni do 3 dní po písomnom upozornení objednávateľa alebo ním poverenou osobou, môže tak urobiť objednávateľ s tým, že náklady, ktoré mu touto činnosťou vznikli je oprávnený žiadať od zhotoviteľa.
  3. Objednávateľ zabezpečí všetky rozhodnutia orgánov štátnej správy, potrebné pre vykonanie diela.
  4. Stavebný dozor uvedie v stavebnom denníku zoznam prác, ktoré chce pred zakrytím skontrolovať a prevziať. Zhotoviteľ bez prevzatia týchto prác stavebným dozorom nemôže tieto práce zakrývať. Zhotoviteľ sa zaväzuje vyzvať povereného zástupcu objednávateľa telefonicky na kontrolu prác, ktoré majú byť zakryté alebo sa stanú v súlade s bodom 2.3. Zmluvy. Ak sa zástupca objednávateľa nedostaví a nevykoná kontrolu týchto prác, bude zhotoviteľ pokračovať v prácach. Predtým však túto skutočnosť oznámi štatutárnemu zástupcovi objednávateľa. Ak objednávateľ bude dodatočne požadovať odkrytie týchto prác je zhotoviteľ povinný toto odkrytie vykonať na náklady objednávateľa, iba že sa pri dodatočnej kontrole zistí, že práce neboli riadne vykonané. Vtedy náklady znáša Zhotoviteľ.
  5. Zhotoviteľ sa zaväzuje písomne vyzvať minimálne 3 pracovné dni vopred štatutárneho zástupcu objednávateľa alebo povereného zástupcu objednávateľa k účasti na skúškach.
  6. Zhotoviteľ je povinný viesť stavebný denník.
  7. Objednávateľ sa stáva vlastníkom zhotoveného diela, rozsah vlastníctva je viazaný na úhradu vykonaných prác zhotoviteľa. Uhradené dielo je vlastníctvom objednávateľa.
  8. Zhotoviteľ je povinný odovzdať spolu s dielom aj prevádzkové predpisy na obsluhu diela, zaškoliť obsluhu všetkých zabudovaných zariadení. Náklady na vypracovanie prevádzkových predpisov a zaškolenie obsluhy sú súčasťou zmluvnej ceny podľa článku 4.tejto zmluvy.
  9. Zhotoviteľ je povinný odovzdať objednávateľovi (najneskôr k termínu odovzdania) certifikáty všetkých použitých stavebných a konštrukčných materiálov diela - v zmysle stavebného zákona, predpísané revízne správy, spracovanú príručku užívania diela (spôsob používania, údržbu, pravidelné kontroly a revízie a pod.).
  10. Odovzdanie zhotoveného diela:

1. Zo strany zhotoviteľa bude splnená povinnosť zhotoviť dielo až jeho riadnym ukončením a odovzdaním a to bez vád a nedorobkov, ktoré bránia užívaniu diela.
2. O ukončení stavby zhotoviteľ písomne listom upovedomí objednávateľa najneskôr 5 dní pred preberacím konaním.
3. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a touto zmluvou (napr. revízne správy a pod.). Doklady o týchto skúškach podmieňujú prevzatie diela.
4. V prípade, ak počas preberacieho konania budú zistené vady a nedorobky, objednávateľ dielo neprevezme a vyzve zhotoviteľa na odstránenie vád a nedorobkov. Zhotoviteľ po odstránení vád a nedorobkov opätovne upovedomí objednávateľa, že je dielo ukončené a pripravené k preberaciemu konaniu. Objednávateľ následne na to určí nový termín preberacieho konania. Nedorobkom sa rozumie nedokončená práca oproti výkazu výmer v súťaži
5. Zhotovené dielo sa bude preberať ako celok.
6. Náklady spojené so zabezpečovaním dokladovej časti k preberaciemu konaniu znáša zhotoviteľ.
   1. Všetky povinnosti vyplývajúce zo vstupu zhotoviteľa do areálu zabezpečuje zhotoviteľ sám.
   2. Štatutárny zástupca objednávateľa alebo ním poverený zástupca objednávateľa je oprávnený nariadiť zhotoviteľovi akékoľvek zmeny tvarov, kvality a množstiev prác, ktoré považuje za nevyhnutné a primerané a zhotoviteľ je povinný:
7. zvýšiť, alebo znížiť množstvá prác uvedených v zmluve (v súlade s bodom 4.4 a 4.5 tejto zmluvy),
8. nevykonať práce, ktoré stavebný dozor určí k nevykonaniu,
9. zmeniť druh prác,
10. zmeniť výšku, vedenie, polohu alebo rozmery ktorejkoľvek časti diela,
11. vykonať dodatočné práce nevyhnutné na dokončenie diela,
12. zmeniť následnosť alebo časovú nadväznosť výstavby ktorejkoľvek časti diela.

Uvedené zmeny budú riešené dodatkami k tejto zmluve len v súlade s ust. 18 zákona č. 343/2015 Z.z. o verejnom obstarávaní.

* 1. Ak o to požiada stavebný dozor, zhotoviteľ je povinný poskytnúť mu podrobný rozpis (rozbor) ktorejkoľvek jednotkovej ceny uvedenej v ponuke.
  2. Zhotoviteľ sa zaväzuje že riadne a včas plne uhradí splatné a oprávnené platby všetkým svojim subdodávateľom a dodávateľom služieb a energií v súlade s uzatvorenými zmluvami. Vo svojich vzťahoch so subdodávateľmi Zhotoviteľ nesmie podmieňovať úhradu odplaty za ktorúkoľvek časť diela riadne dodanú subdodávateľom úhradou ceny diela objednávateľom.
  3. Omeškanie zhotoviteľa vzniknuté z dôvodu omeškania subdodávateľa zhotoviteľa alebo tretej strany, ktorú použil na zhotovenie diela sa považuje za omeškanie Zhotoviteľa.
  4. Zhotoviteľ je povinný predložiť objednávateľovi zoznam svojich subdodávateľov spolu s predmetom subdodávky a podielom na celkovej realizácii Diela pred prevzatím staveniska. Ak Zhotoviteľ plánuje zmeniť subdodávateľa počas trvania Zmluvy, je povinný najneskôr 5 dní, ktoré predchádzajú dňu, v ktorom má zmena subdodávateľa nastať, oznámiť Objednávateľovi zmenu subdodávateľa Zhotoviteľa a v tomto oznámení uviesť min. nasledovné:
  + podiel zákazky, ktorý má v úmysle zadať subdodávateľovi, ktorého sa týka návrh na zmenu,
  + navrhovaného subdodávateľa,
  + predmety subdodávok,
  + doklady preukazujúce, že subdodávateľ, ktorého sa týka návrh na zmenu spĺňa podmienky podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov“.

Objednávateľ má právo požadovať od zhotoviteľa zmenu jeho subdodávateľov, ak dochádza k porušovaniu tejto zmluvy. Objednávateľ si vyhradzuje právo schváliť subdodávateľov, ktorí neboli zverejnení v čase podania cenovej ponuky v rámci verejného obstarávania a to v lehote 5 pracovných dní od predloženia zoznamu zhotoviteľom, alebo od oznámenia o zmene subdodávateľa. Zoznam, v čase uzavretia zmluvy, zhotoviteľovi známych subdodávateľov tvorí Prílohu č. 2 tejto Zmluvy.

* 1. Zhotoviteľ je tiež povinný na požiadanie Objednávateľa predložiť všetky zmluvy so subdodávateľmi, ktorí sa majú podieľať na realizácii Diela.

**Čl. 7. Protokol o odovzdaní a prevzatí diela**

* 1. Dielo je zhotoviteľom odovzdané a objednávateľom prevzaté dňom podpísania Protokolu o odovzdaní a prevzatí diela, ďalej len „protokol". Podpisuje ho zhotoviteľ alebo ním písomne poverená osoba a poverený zástupca objednávateľa .
  2. Protokol má obsahovať okrem obvyklých údajov týkajúcich sa označenia zmluvných strán, stavby, diela, hodnoty diela a pod. aj súpis zistených drobných vád a nedorobkov (ak sa také vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady. Zhotoviteľ je povinný nedorobky a drobné vady odstrániť v dohodnutej lehote. Protokol musí obsahovať zoznam certifikátov použitých stavebných materiálov, certifikáty výrobkov, ktoré podliehajú povinnej certifikácii, a zoznam predpísaných skúšok a revízii, ak sa vyžadujú a boli úspešne vykonané, informácie vzťahujúce sa k záruke, spolu s príslušnou dokumentáciou.
  3. Návrh protokolu o odovzdaní a prevzatí diela je povinný vypracovať a predložiť Zhotoviteľ.
  4. Prípadné drobné nedorobky zistené pri preberaní predmetu tejto zmluvy, ktorých charakter umožňuje užívanie predmetu zmluvy, nie sú dôvodom neprevzatia hotového predmetu zmluvy objednávateľom. Tým nie je dotknutá povinnosť zhotoviteľa odstrániť drobné nedorobky.
  5. Zhotoviteľ je povinný kedykoľvek, najmä však po predložení návrhu protokolu o odovzdaní a prevzatí diela umožniť objednávateľovi v plnom rozsahu vykonať kontrolu realizácie diela, skúšky jej vlastností, podať všetky nevyhnutné odborné vysvetlenia za účelom posúdenia, či je dielo vykonané riadne v súlade príslušnými právnymi predpismi a normami platnými v SR a v súlade s touto zmluvou.

**Čl. 8. Záručná doba, zodpovednosť za vady**

* 1. Zmluvné strany dojednávajú záručnú dobu 60 mesiacov, počas ktorej zhotoviteľ zodpovedá za vady diela. Na zariadenia a dodávky, ku ktorým bol výrobcom vydaný záručný list, sa záruka riadi týmto záručným listom. Záručná doba začína plynúť dňom odovzdania a prevzatia diela.
  2. Uplatnením nároku objednávateľa z vád diela sa plynutie záručnej doby na dotknutú časť diela prerušuje, a to až do doby odstránenia týchto vád (neplatí pre drobné vady, ktoré nebránia užívaniu diela).
  3. Vadou sa rozumie odchýlka v kvalite, rozsahu a parametroch diela, stanovených v tejto zmluve a v realizačnom projekte stavby. Nedorobkom sa rozumie nedokončená práca oproti projektu stavby na realizáciu, vrátane prípadných doplnkov.
  4. Oznámenie o uplatnení nároku z vád diela musí byť vykonané písomne, inak je neplatné. Musí obsahovať označenie vady, miesto, kde sa vada nachádza, popis ako sa vada prejavuje a označenie nárokov z vád. Rozoznávajú sa:

- skryté vady, t.j. vady, ktoré objednávateľ nemohol zistiť pri prevzatí diela a vyskytnú sa v záručnej dobe. Objednávateľ je povinný ich ohlásiť u zhotoviteľa najneskoršie do 5 pracovných dní od ich zistenia. Zhotoviteľ je povinný na ohlásenie reagovať do 3 pracovných dní po jeho obdŕžaní a dohodnúť s objednávateľom, stavebným dozorom a podľa okolností aj s projektantom spôsob a primeranú lehotu odstránenia vady.

- havarijné stavy je zhotoviteľ povinný odstrániť ihneď po ich nahlásení objednávateľom, najneskôr do 24 hodín.

* 1. Riadne uplatnené nároky objednávateľa z vád diela sa riadia ustanovením § 560 Obchodného zákonníka.
  2. Zhotoviteľ sa zaväzuje odstrániť na svoje náklady riadne ohlásené vady, za ktoré zodpovedá, v čo najkratšom čase. Zodpovedá za tie vady diela, ktoré vznikli jeho činnosťou a činnosťou jeho subdodávateľov pri plnení záväzkov z tejto zmluvy. Zhotoviteľ zodpovedá aj za škody spôsobené závadami a poruchami na realizovanom diele, ktoré vznikli zanedbaním jeho povinností. Za škody, ktoré vznikli nesprávnou prevádzkou po odovzdaní diela, nenesie zhotoviteľ zodpovednosť.
  3. Za porušenie zmluvy sa bude považovať aj vadné plnenie diela zo strany zhotoviteľa, na ktoré bol objednávateľom v priebehu realizácie písomne upozornený zápisom v stavebnom denníku, kde bude výslovne uvedené, že sa jedná o závažné vadné plnenie a ktoré zhotoviteľ napriek tomuto upozorneniu neodstránil v primeranej lehote do 14 dni odo dňa vykonania takéhoto zápisu. Vadným plnením sa rozumie také plnenie, ktoré výrazne znižuje kvalitu diela, alebo mení jeho charakter.
  4. V prípade neodstránenia vady v dohodnutom termíne je objednávateľ oprávnený zabezpečiť jej odstránenie inou osobou na náklady zhotoviteľa.

**Čl. 9. Sankcie**

* 1. Pri omeškaní zhotoviteľa s odovzdaním diela (t. j. pri omeškaní v lehote kompletného zhotovenia diela od prevzatia staveniska) je objednávateľ oprávnený účtovať od zhotoviteľa zmluvnú pokutu vo výške 500,-€ za každý začatý deň omeškania.
  2. Za omeškanie zhotoviteľa s odstránením prípadných zjavných vád a nedorobkov, resp. reklamovaných vád, v dohodnutých termínoch, je objednávateľ oprávnený požadovať od zhotoviteľa za každú vadu alebo nedorobok zmluvnú pokutu 50 € za 1 deň až do odstránenia poslednej vady.
  3. Za porušenie ustanovenia čl. 2.6 zaplatí zhotoviteľ objednávateľovi zmluvnú pokutu vo výške 500 € za každé zistené porušenie článku. Pokutu objednávateľ zaplatí aj v prípade, že sa pracovník zhotoviteľa odmietne podrobiť skúške na požitie alkoholu, psychotropných alebo omamných látok. Náklady na dokazovanie opaku výsledku pozitívnej skúšky znáša zhotoviteľ.
  4. Objednávateľ je oprávnený od zhotoviteľa požadovať pokutu za nedodržanie termínu nástupu na odstránenie všetkých vzniknutých závad 50,-€ za 1 deň omeškania za každú závadu.
  5. Odstúpením zhotoviteľa alebo objednávateľa od zmluvy nezaniká nárok na zaplatenie zmluvných sankcií a náhradu škody.
  6. Úhradou zmluvnej sankcie nie je dotknutý nárok zmluvnej strany na náhradu škody, ktorá jej porušením povinnosti druhej strany vznikla.
  7. Bez súhlasu objednávateľa nie je možná realizácia postúpenia pohľadávok. Zhotoviteľ nesmie bez predchádzajúceho súhlasu objednávateľa preniesť záväzky alebo pohľadávky zo zmluvy na tretiu osobu, čim nie je dotknutá možnosť uskutočniť plnenie v zmysle tejto zmluvy prostredníctvom subdodávateľov v súlade s touto zmluvou a platnými právnymi predpismi.
  8. V prípade ak zhotoviteľ neposkytne úplnú súčinnosť a prístup k účtovníctvu v zmysle bodu 13.7 zmluvy je povinný objednávateľovi uhradiť zmluvnú pokutu vo výške 1% z ceny za dielo v EUR s DPH.
  9. Ak sa preukáže, že pri získaní zákazky sa dodávateľ dopustil konania, ktoré je správcom programu označené ako kolúzne správanie, alebo iným nedovoleným spôsobom ovplyvnil výber úspešného uchádzača, a to najmä v prípade ak bude prijímateľ povinný v dôsledku týchto skutočností vrátiť poskytnutý projektový grant alebo jeho časť, je zhotoviteľ povinný uhradiť objednávateľovi zmluvnú pokutu vo výške 5% z ceny za dielo s DPH.

**Čl. 10. Okolnosti vylučujúce zodpovednosť (vyššia moc**)

* 1. Za vyššiu moc sa považujú prípady, ktoré nie sú závislé od vôle zmluvných strán, tieto ani nemôžu ovplyvniť ich vznik, trvanie, intenzitu alebo zánik, napr. živelné pohromy, vojna, štrajk, zmena právnych predpisov, zásahy štátnych orgánov a pod.
  2. Pre účely tejto zmluvy sa za okolnosti vylučujúce zodpovednosť prijíma právna úprava podľa § 374 Obchodného zákonníka.
  3. Každá zmluvná strana má právo odstúpiť od zmluvy, ak sa splnenie tejto zmluvy stane nemožným pre okolnosti vylučujúce zodpovednosť, a to písomným oznámením zaslaným druhej strane do 2 mesiaca od vzniku takýchto okolností. Účinky odstúpenia v takom prípade nastanú dňom doručenia oznámenia a skutočnosťou, že tieto okolnosti trvajú.
  4. V prípade prerušenia alebo zastavenia prác na diele z dôvodov uvedených v tomto článku je zhotoviteľ povinný obratom vykonať také opatrenia a zabezpečenia diela, aby nedošlo k jeho zničeniu, poškodeniu, odcudzeniu alebo k inej škode. Rozsah, spôsob a úhrada nákladov bude dohodnutá zmluvnými stranami pred vykonaním zabezpečovacích prác. Návrh predloží zhotoviteľ.
  5. Odchylne je dohodnuté, že za vyššiu moc sa nepovažuje pandémia COVID-19 ani udalosti spojené s vojenským konfliktom na Ukrajine. Ide o také skutočnosti, ktoré sú zmluvným stranám známe a prispôsobili im svoju ponuku ako aj konanie a očakávanie v rámci realizácie diela.

**Čl. 11. Ostatné ustanovenia**

* 1. Zhotoviteľ bude informovať objednávateľa o stave rozpracovaného diela na pravidelných poradách v dohodnutých termínoch.
  2. Zhotoviteľ sa zaväzuje dodržiavať všetky právne predpisy platné a účinné na území SR, všeobecne záväzné predpisy, platné technické normy, špecifikácie dodané objednávateľom a podmienky tejto zmluvy.
  3. Zhotoviteľ postupuje pri zhotovení diela samostatne a nesie zodpovednosť za vykonanie prác na diele podľa zmluvy. Zodpovednosť nesie aj za výkon prác a ich plnenie s ohľadom na vlastných subdodávteľov. Pritom musí dodržať všetky zákonné i miestne predpisy, zodpovedá za riadenie prác na diele a za poriadok na stavenisku vrátane negatívnych vplyvov na životné prostredie. V tejto súvislosti sa zhotoviteľ zaväzuje, že bude dbať o starostlivosť o životné prostredie a pri svojej činnosti pre objednávateľa bude konať v zhode *s*príslušnými stavebnými normami. Pri porušení vyššie uvedeného sa zaväzuje odstrániť nežiaduci, resp. protiprávny stav na vlastné náklady. Zároveň zhotoviteľ sa zaväzuje predložiť objednávateľovi kópiu potvrdenia o likvidácii odpadov.
  4. Zhotoviteľ vyhlasuje, že má potrebné oprávnenie na vykonávanie činností v rozsahu predmetu tejto zmluvy a jeho subdodávatelia sú oprávnení na výkon činností, ktoré im zveril.
  5. Možnosť odstúpenia od zmluvy:

1. Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a nasl. Obchodného zákonníka. Ak omeškanie dlžníka alebo veriteľa znamená podstatné porušenie jeho zmluvnej povinnosti je druhá strana oprávnená odstúpiť od zmluvy, ak to oznámi strane v omeškaní bez zbytočného odkladu po tom, čo sa o tomto porušení dozvedela.
2. Zmluvné strany označujú porušenie zmluvy za podstatné, ak:

* zhotoviteľ pre okolnosti na jeho strane mešká so zhotovovaním diela viac ako 14 kalendárnych dní,
* zhotoviteľ alebo objednávateľ neplní úlohy z kontrolných porád stavby, ktoré majú vplyv na kvalitu prác a stanovenú lehotu výstavby,
* zhotoviteľ bude vykonávať stavebné práce v rozpore s podmienkami dohodnutými v zmluve alebo technologickými postupmi určenými platnými predpismi,
* ak objednávateľ neposkytne zhotoviteľovi spolupôsobenie potrebné pre realizáciu tejto zmluvy a toto nesplnenie zmarí u zhotoviteľa možnosť vykonať dielo alebo vykonať ho načas,

• ak objednávateľ v rozpore *s* touto zmluvou do 14 dní neprevezme zhotoviteľom ponúknuté a riadne dokončené dielo bez závad a nedorobkov, alebo neurobí aspoň opatrenia nasvedčujúce ochote objednávateľa dielo prevziať.

* 1. Odstúpením od zmluvy nie je dotknuté právo na náhradu škody. Odstúpenie je možné aj od čiastočne splnenej zmluvy.
  2. Zhotoviteľ nesmie z vlastného podnetu zastaviť práce a opustiť stavenisko, v opačnom prípade znáša všetky následky a škody s tým spojené, nakoľko sa to považuje za podstatné porušenie zmluvných podmienok.
  3. Pri porušení povinností podľa tejto zmluvy niektorou zo zmluvných strán, ak oprávnená strana nevyužije právo odstúpiť od zmluvy alebo vypovedať ju, má to za následok povinnosť druhej strany pristúpiť na zmenu zmluvy v tej časti, ktorá je porušením povinnosti dotknutá.
  4. Zmluvné strany sa zaväzujú, že obchodné, technické a iné informácie a skutočnosti, ktoré im boli zverené zmluvným partnerom, nesprístupnia tretím osobám bez písomného súhlasu dotknutej strany, s výnimkou investora, a ani tieto informácie a iné skutočnosti nepoužijú pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a ktoré zmluvný partner nechráni zodpovedajúcim spôsobom.
  5. Zmluvné strany sú si vedomé skutočnosti, že zmluva, ako aj všetky jej prípadné dodatky, môže resp. môžu byť zverejnené na webovom sídle správcu programu.

**Čl. 12. Vlastnícke právo k zhotovenému dielu a prechod**

**nebezpečenstva škody na ňom**

* 1. Nebezpečenstvo náhodnej škody na zhotovovanom diele znáša zhotoviteľ až do celkového odovzdania diela objednávateľovi. Zhotoviteľ však nie je vlastníkom vecí, na ktorej sa dielo vykonáva.
  2. Zhotoviteľ zodpovedá za poškodenie, zničenie, stratu, alebo odcudzenie vecí a majetku, ktoré mu objednávateľ odovzdal k zhotoveniu diela.
  3. Zhotoviteľ je majiteľom všetkých vecí, ktoré priniesol na stavenisko na realizáciu diela počas celej výstavby a neodovzdal ich objednávateľovi. Nebezpečenstvo všetkých škôd na týchto veciach alebo týmito vecami pri realizácií stavebného diela spôsobenými, nesie zhotoviteľ. Po prevzatí diela nebezpečenstvo škôd znáša objednávateľ.
  4. Dňom obojstranného podpísania protokolu o odovzdaní a prevzatí diela prechádza na objednávateľa možnosť užívať a prevádzkovať dielo v plnom rozsahu.

**Čl. 13. Poistenie a kontrola**

* 1. Zhotoviteľ vyhlasuje, že je v súvislosti s realizáciou tejto Zmluvy riadne poistený v rozsahu vyplývajúcom z príslušných právnych predpisov.
  2. Zhotoviteľ sa zaväzuje udržiavať v platnosti poistné zmluvy podľa predchádzajúcich bodov tohto článku počas celého trvania Zmluvy a aj záručnej doby podľa Článok 8 Zmluvy. Zhotoviteľ je povinný poskytnúť kópiu príslušnej poistnej zmluvy alebo potvrdenia príslušnej poisťovne, a to najneskôr do 5 pracovných dní odo dňa uzavretia Zmluvy, ak tak neurobil už pred podpísaním Zmluvy, ako aj v prípade každej zmeny takejto poistnej zmluvy alebo uzavretia novej poistnej zmluvy.
  3. Zhotoviteľ vyhlasuje, že má uzavretú poistnú zmluvu pre poistenie zodpovednosti za škodu spôsobenú v súvislosti s výkonom svojej podnikateľskej činnosti. Z poistnej zmluvy musí vyplývať záväzok príslušnej poisťovne uhradiť škody spôsobené zhotoviteľom, ako aj škody spôsobené subdodávateľmi zhotoviteľa, minimálne vo výške ceny tejto zákazky na jednu poistnú udalosť na rok. Poistenie musí pokrývať prípady smrti alebo úrazu osôb ako aj prípady ujmy na zdraví a škody na majetku. Zhotoviteľ je povinný na výzvu objednávateľa takéto poistenie preukázať a predložiť.
  4. Zhotoviteľ sa zaväzuje umožniť výkon finančnej kontroly príslušným kontrolným orgánom a vytvoriť podmienky pre jej výkon v zmysle príslušných predpisov Slovenskej republiky (napr. zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov) a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov. Zhotoviteľ sa zaväzuje podrobiť sa aj výkonu kontroly poverenými zamestnancami objednávateľa. Zhotoviteľ si je vedomý, že na uvedené právne vzťahy sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Poverení zamestnanci objednávateľa vykonávajúci kontrolu môžu vyžadovať prístup k tým obchodným dokumentom zhotoviteľa, ktoré súvisia s výdavkami a plnením povinností podľa tejto zmluvy.
  5. Zhotoviteľ berie na vedomie, že finančné prostriedky objednávateľa určené na zaplatenie ceny sú finančné prostriedky zo ŠR Slovenskej republiky a Grantov EHP / Nórskych grantov. Zhotoviteľ berie na vedomie, že na použitie týchto prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch (zákon č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších predpisov, zákon. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 440/2000 Z. z. o správach finančnej kontroly v znení neskorších predpisov).
  6. Zhotoviteľ sa zaväzuje strpieť výkon auditu/kontroly súvisiaceho s realizáciou stavebných prác, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Úspešný uchádzač sa zaväzuje, že umožní všetkým kontrolným subjektom, vrátane Úradu vlády Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením výsledku tohto verejného obstarávania t.j. zmluvy o dielo, a to po celú dobu povinnej archivácie týchto dokumentov, určenou v súlade s platnými právnymi predpismi SR.
  7. Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany správcu programu, neumožňujú financovanie výdavkov vzniknutých z tohto obstarávania.
  8. Verejný obstarávateľ neuzatvorí zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora (ďalej len „RPVS“) a nie sú zapísaní v RPVS alebo ktorých subdodávatelia, ktorí majú povinnosť zapisovať sa do RPVS a nie sú zapísaní v RPVS. Rovnako upozorňujeme na zákaz uzavrieť zmluvu s uchádzačom, ktorý má povinnosť zapisovať sa do RPVS a ktorého konečným užívateľom výhod zapísaným v registri partnerov verejného sektora je niektorý z verejných funkcionárov podľa § 11 ods. 1 písm. c) zákona o verejnom obstarávaní (týka sa aj konečných užívateľov výhod subdodávateľa tohto uchádzača, ktorý má povinnosť zápisu do RPVS.

**Čl. 14. Záverečné ustanovenia**

* 1. Zmeny tejto zmluvy je možné urobiť len na základe vzájomnej dohody zmluvných strán, a to písomným dodatkom k zmluve.
  2. Zmluvné strany sa zaväzujú riešiť spory vyplývajúce z tejto zmluvy prednostne formou zmieru prostredníctvom svojich štatutárnych orgánov alebo nimi poverených osôb. V prípade, že takéto riešenie je neúspešné, hociktorá zo zmluvných strán je oprávnená predložiť spor na riešenie príslušnému súdu v SR.
  3. V ostatných veciach, ktoré nie sú upravené touto zmluvou, platia ustanovenia Obchodného zákonníka a ostatných právnych predpisov, ktoré majú súvislosť s problematikou upravenou touto zmluvou.
  4. Zmluva bude platná jej podpisom oboma zmluvnými stranami a nadobudne účinnosť po splnení odkladacej podmienky, ktorá spočíva v tom, že dôjde k schváleniu procesu verejného obstarávania zo strany správcu programu a zverejnením zmluvy v zmysle zákona. V prípade, že proces verejného obstarávania nebude správcom programu schválený, t. j. výsledky finančnej kontroly správcu programu neumožňujú financovanie výdavkov vzniknutých z obstarávania predmetu zákazky alebo finančná situácia objednávateľa nebude dostatočná na realizáciu predmetu zákazky, má Objednávateľ právo od plnenia zmluvy odstúpiť, pričom toto jednostranné odstúpenie nezakladá žiadne právo Zhotoviteľovi na plnenie nákladov spojených s týmto verejným obstarávaním. Zmluva nadobudne účinnosť zároveň po jej zverejnení v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
  5. Kde sa v tejto zmluve použije slovné spojenie „neodkladne" alebo „bez zbytočného odkladu" myslí sa tým v lehote najviac päť kalendárnych dní.
  6. Táto zmluva je vyhotovená v štyroch rovnopisoch, z ktorých každá zmluvná strana obdrží po dva rovnopisy.

Príloha č.1 – Rozpočet výkaz/výmer v zmysle cenovej ponuky

Príloha č. 2 – Zoznam subdodávateľov

V ............................, dňa .................... V ............................, dňa ....................

Za zhotoviteľa: Za objednávateľa: